แนวโน้ม SET แกว่งลง นลท.หวั่น “เฟด” ขึ้นดอกเบี้ยแรง-บอนด์ยีลด์กลับมาสูง
โบรกมองตลาดหุ้นไทยเช้านี้แกว่งตัวลง จากแรงกดดันแนวโน้มการขึ้นดอกเบี้ยของเฟดต่อเนื่อง ส่งผลให้ค่าเงินดอลลาร์สหรัฐฯแข็งค่า และ Bond Yield สหรัฐฯ 10 ปี กลับมาแตะ 3% กดดันตลาดหุ้น
โบรกมองตลาดหุ้นไทยเช้านี้แกว่งตัวลง จากแรงกดดันแนวโน้มการขึ้นดอกเบี้ยของเฟดต่อเนื่อง ส่งผลให้ค่าเงินดอลลาร์สหรัฐฯแข็งค่า และ Bond Yield สหรัฐฯ 10 ปี กลับมาแตะ 3% กดดันตลาดหุ้น
23 ส.ค. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่าแกว่งตัวลงตามตลาดหุ้นอื่นในภูมิภาคเอเชียที่เช้านี้เปิดมาปรับตัวลงตามกัน จากที่ตลาดยังมีความกังวลเกี่ยวกับปรับขึ้นอัตราดอกเบี้ยของธนาคารกลางสหรัฐ (เฟด) อย่างต่อเนื่องเพื่อควบคุมเงินเฟ้อ ทำให้ค่าเงินดออลาร์สหรัฐฯแข็งค่า และอัตราผลตอบแทนพันธบัตรสหรัฐฯ (Bond Yield) 10 ปี ปรับเพิ่มขึ้นมาแตะ 3% อีกครั้ง ส่งผลกดดันต่อตลาดหุ้น ซึ่งยังคงต้องรอติดตามการประชุมเฟดที่เมืองแจ็กสัน โฮล ในช่วงปลายสัปดาห์นี้
ขณะเดียวกันยังมีปัจจัยหนุนกลุ่มของพลังงาน หลังจากที่ซาอุดิอาราเบียออกมาให้ข่าวว่ากลุ่ม OPEC+ สามารถมีการพิจารณาลดกำลังการผลิตลงได้ เพื่อรักษาระดับราคาน้ำมันให้เหมาะสม ทำให้ราคาน้ำมันกลับมาปรับตัวขึ้น ซึ่งอาจจะช่วยหนุนหุ้นกลุ่มพลังงาน และพยุงดัชนีแกว่งตัวลงไม่มาก
โดยให้แนวต้าน 1,625-1,630 จุด แนวรับ 1,600-1,605 จุด